ᱱᱚᱣᱟᱡᱩᱫᱽᱫᱤᱱ ᱥᱤᱫᱽᱫᱤᱠᱤ

ᱱᱚᱣᱟᱡᱩᱫᱽᱫᱤᱱ ᱥᱤᱫᱽᱫᱤᱠᱤ () ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱮᱠᱴᱚᱨ (actor) ᱠᱟᱱᱟᱭ, ᱡᱟᱦᱟᱸᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ ᱾PTI (24 April 2017) Watch: Nawazuddin Siddiqui Explains That He Isn't Just A Muslim, But A Bit Of All Religions Huffingtonpost. Retrieved on 24 April 2017. ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱰᱨᱟᱢᱟ ᱟᱥᱲᱟ (National School of Drama) ᱨᱤᱱᱤᱡ ᱢᱤᱫ ᱟᱪᱮᱫᱤᱭᱟᱹ (an alumnus) ᱛᱟᱦᱮᱸ ᱠᱟᱱᱟᱭ ᱾ ᱒᱐᱑᱒ ᱥᱟᱹᱦᱤᱛ ᱨᱮ ᱱᱚᱣᱟᱡᱩᱫᱽᱫᱤᱱ ᱥᱤᱫᱽᱫᱤᱠᱤ ᱫᱚ ᱔ ᱜᱚᱴᱟᱝ ᱢᱟᱨᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱟᱨ ᱥᱚᱨᱮᱥ ᱵᱟᱰᱚᱦᱤ ᱜᱩᱱ ᱦᱚᱸ ᱵᱩᱜᱤ ᱞᱮᱠᱟ ᱯᱷᱚᱴᱮᱞ ᱥᱚᱫᱚᱨ ᱞᱮᱱᱟ ᱟᱨ ᱡᱤᱼᱠᱭᱩ ᱢᱮᱱ (GQ Men) ᱯᱷᱤᱞᱢ ᱞᱟᱹᱜᱤᱫ Breakthrough Talent at the 2012 ᱞᱮᱠᱟᱛᱮ ᱥᱤᱨᱯᱷᱟᱹ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱜᱮ ᱟᱡᱟᱜ ᱯᱷᱤᱪᱚᱨ ᱯᱷᱤᱞᱢ ᱯᱟᱛᱟᱝ (Patang) ᱡᱟᱦᱟᱸ ᱫᱚ ᱵᱚᱨᱞᱤᱱ ᱯᱷᱤᱞᱢ ᱯᱟᱨᱟᱵᱽ ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ ᱟᱨ ᱚᱱᱟ ᱨᱮᱦᱚᱸ ᱛᱷᱚᱢᱵᱽᱥᱚᱯ ᱴᱨᱚᱯᱷᱤ (Thumbsup Trophy) ᱢᱟᱹᱱ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱡᱤᱭᱚᱱ
ᱥᱤᱫᱽᱫᱤᱠᱤ ᱫᱚ ᱑᱙ ᱢᱮ ᱑᱙᱗᱔ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱᱟᱭ ᱥᱤᱧᱚᱛ ᱫᱤᱥᱚᱢ, ᱩᱛᱛᱚᱨᱯᱨᱚᱫᱮᱥ ᱯᱚᱱᱚᱛ, ᱢᱩᱡᱟᱯᱷᱯᱷᱚᱨᱱᱟᱜᱟᱨ ᱦᱚᱱᱚᱛ ᱨᱮᱱᱟᱜ ᱵᱩᱰᱷᱟᱱᱟ ᱟᱹᱛᱩ ᱨᱮ ᱾ ᱢᱤᱫ ᱡᱩᱢᱤᱫᱟᱨ ᱢᱩᱥᱞᱤᱢ ᱜᱷᱟᱨᱚᱡᱽ ᱨᱮ ᱾ ᱟᱡ ᱫᱚ ᱟᱡᱨᱤᱱ ᱘ ᱵᱚᱭᱦᱟ ᱠᱷᱚᱱ ᱮ ᱢᱟᱨᱟᱝᱟ ᱾ ᱟᱨ ᱟᱡᱟᱜ ᱦᱟᱨᱟ ᱛᱚᱨᱟ ᱚᱠᱛᱚ ᱫᱚ ᱩᱛᱛᱚᱨᱟᱠᱷᱚᱸᱰ ᱨᱮ ᱠᱷᱟᱱᱰᱟᱣ ᱞᱮᱫ ᱛᱟᱦᱮᱸᱫ ᱾ 

ᱩᱱᱤ ᱫᱚ ᱦᱚᱨᱤᱫᱽᱣᱟᱨ ᱨᱮᱱᱟᱜᱜᱩᱨᱩᱠᱩᱞ ᱠᱟᱝᱜᱽᱨᱤ ᱵᱤᱥᱣᱚᱵᱤᱫᱽᱭᱟᱞᱚᱭᱚ ᱠᱷᱚᱱ ᱠᱮᱢᱤᱥᱴᱨᱤ (Chemistry) ᱥᱟᱛᱟᱢ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱱᱟᱶᱟ ᱠᱟᱹᱢᱤ ᱯᱟᱱᱛᱮ ᱞᱟᱹᱜᱤᱫ ᱫᱤᱞᱞᱤ ᱪᱟᱞᱟᱜ ᱞᱟᱦᱟ ᱨᱮ ᱩᱱᱤ ᱫᱚ ᱵᱷᱚᱫᱚᱫᱚᱨᱟ ᱨᱮ ᱠᱮᱢᱤᱥᱴ (chemist) ᱞᱮᱠᱟᱛᱮ ᱢᱤᱫ ᱥᱮᱨᱢᱟᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱴᱟᱴᱠᱟ ᱜᱮ ᱮᱠᱴᱤᱝ ᱰᱟᱦᱟᱨ ᱛᱮ ᱥᱮᱱᱚᱜ ᱥᱟᱱᱟ ᱠᱮᱫᱮᱭᱟ, ᱢᱤᱫ ᱠᱷᱮᱞᱚᱸᱰ (ᱰᱨᱟᱢᱟ) ᱮ ᱧᱮᱞ ᱠᱮᱫ ᱛᱟᱭᱚᱢ ᱾ ᱚᱱᱟ ᱛᱟᱭᱚᱢ ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ ᱨᱮ ᱧᱩᱛᱩᱢ ᱮ ᱚᱞ ᱞᱮᱫ ᱛᱟᱦᱮᱸᱫ ᱾ 

ᱠᱮᱨᱤᱭᱚᱨ
ᱥᱤᱫᱽᱫᱤᱠᱤ ᱫᱚ ᱑᱙᱙᱙ ᱥᱟᱹᱦᱤᱛ ᱨᱮ ᱡᱟᱹᱛᱤᱭᱟᱹᱨᱤ ᱰᱨᱟᱢᱟ ᱟᱥᱲᱟ (NSD ᱱᱟᱶᱟ ᱫᱤᱞᱞᱤ ᱠᱷᱚᱱ ᱥᱚᱱᱮᱨ (graduate) ᱧᱟᱢ ᱠᱮᱫ ᱛᱟᱭᱚᱢ, ᱢᱩᱢᱵᱟᱭ ᱛᱮ ᱩᱪᱟᱹᱲ ᱞᱮᱱᱟᱭ ᱾ 

ᱚᱱᱟ ᱥᱮᱨᱢᱟ ᱜᱮ ᱚᱢᱤᱨ ᱠᱷᱟᱱ ᱢᱮᱱᱟᱭᱟᱜ ᱥᱟᱨᱯᱷᱟᱨᱚᱥ ᱯᱷᱤᱞᱢ ᱨᱮ ᱢᱤᱫ ᱦᱩᱰᱤᱧ ᱯᱟᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱨᱟᱢ ᱜᱚᱯᱟᱞ ᱵᱚᱨᱢᱟ ᱦᱟᱜ ᱥᱷᱳᱞ (Shool), ᱒᱐᱐᱐ ᱥᱟᱹᱦᱤᱛ ᱨᱮ ᱡᱚᱝᱜᱚᱞ ᱟᱨ ᱒᱐᱐᱓ ᱥᱟᱹᱦᱤᱛ ᱨᱮ ᱨᱟᱡᱽᱠᱩᱢᱟᱨ ᱦᱤᱨᱟᱱᱤ ᱟᱜ ᱢᱩᱱᱱᱟᱵᱷᱟᱭᱤ ᱮᱢᱼᱵᱤᱼᱵᱤᱼᱮᱥ ᱨᱮ ᱯᱟᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱢᱩᱢᱵᱟᱭ ᱩᱪᱟᱹᱲ ᱞᱮᱱ ᱛᱟᱭᱚᱢ ᱴᱤᱵᱷᱤ ᱥᱤᱨᱤᱭᱟᱹᱞ ᱨᱮ ᱠᱟᱹᱢᱤ ᱧᱟᱢ ᱞᱟᱹᱜᱤᱫ ᱮ ᱨᱤᱠᱟᱹ ᱞᱮᱫ ᱛᱟᱦᱮᱸᱫ ᱢᱮᱱᱠᱷᱟᱱ ᱨᱟᱹᱥ (success) ᱫᱚ ᱵᱟᱭ ᱧᱟᱢ ᱞᱮᱫᱼᱟ ᱾ ᱒᱐᱐᱓ ᱥᱟᱹᱦᱤᱛ ᱨᱮ ᱤᱨᱯᱷᱟᱱ ᱠᱷᱟᱱ ᱥᱟᱶ ᱢᱤᱫ ᱠᱷᱟᱴᱚ ᱯᱷᱤᱞᱢ ᱛᱤ ᱵᱟᱭᱯᱟᱥ (The Bypass) ᱨᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾The Bypass IMDb. ᱒᱐᱐᱒ ᱠᱷᱚᱱ ᱒᱐᱐᱕ ᱢᱟᱹᱫᱽ ᱨᱮ ᱫᱚ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤ ᱜᱮ ᱵᱟᱭ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱢᱤᱫ ᱯᱷᱞᱟᱴ ᱨᱮ ᱯᱩᱱ ᱦᱚᱲ ᱢᱮᱥᱟ ᱠᱟᱛᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱟᱨ ᱛᱟᱞᱟ ᱛᱟᱞᱟ ᱨᱮ ᱮᱠᱴᱤᱝ ᱠᱟᱹᱢᱤᱥᱟᱲᱟ (acting workshops) ᱥᱟᱯᱲᱟᱣ ᱠᱟᱛᱮ ᱡᱤᱭᱚᱱ ᱮ ᱠᱷᱟᱸᱰᱟᱣᱮᱫ ᱛᱟᱦᱮᱸᱫ ᱾ ᱒᱐᱐᱔ ᱥᱟᱹᱦᱤᱛ ᱫᱚ ᱟᱡᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱤᱡ ᱚᱠᱛᱚ ᱛᱟᱦᱮᱸ ᱠᱟᱱᱟ, ᱚᱲᱟᱜ ᱵᱷᱟᱲᱟ ᱠᱟᱹᱣᱰᱤ ᱦᱚᱸ ᱵᱟᱭ ᱮᱢ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱡᱤᱡ ᱢᱤᱫ NSD senior ᱥᱟᱶ ᱛᱟᱦᱮᱸᱱ ᱞᱟᱹᱜᱤᱫ ᱮ ᱱᱮᱦᱚᱸᱨ ᱠᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱦᱚᱲ ᱟᱡ ᱥᱟᱶ ᱜᱚᱨᱮᱜᱟᱶ ᱨᱮᱱᱟᱜ ᱵᱷᱟᱲᱟ ᱚᱲᱟᱜ ᱨᱮ ᱛᱟᱦᱮᱸᱱ ᱞᱟᱹᱜᱤᱫ ᱫᱟᱣ ᱮ ᱮᱢᱟᱫ ᱫᱮᱭᱟ, ᱡᱩᱫᱤ ᱩᱱᱤ ᱦᱚᱲ ᱞᱟᱹᱜᱤᱫ ᱟᱡ ᱪᱚᱸᱫᱟ ᱵᱟᱥᱟᱝ ᱟᱭᱟᱭ ᱾

᱒᱐᱐᱗ ᱥᱟᱹᱦᱤᱛ ᱨᱮ ᱵᱽᱞᱟᱠ ᱯᱷᱨᱟᱭᱰᱮ (Black Friday) ᱯᱷᱤᱞᱢ ᱫᱚ ᱜᱚᱞᱰᱮᱱ ᱞᱤᱭᱚᱯᱟᱨᱰ (Best Film ( Golden Leopard)) ᱞᱟᱹᱜᱤᱫ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱒᱐᱐᱙ ᱥᱟᱹᱦᱤᱛ ᱨᱮ ᱫᱮᱵᱽ ᱰᱤ ᱯᱷᱤᱞᱢ ᱨᱮᱱᱟᱜ ᱥᱮᱨᱮᱧ "ᱤᱢᱚᱥᱱᱟᱞ ᱟᱛᱭᱟᱪᱟᱨ" ᱥᱮᱨᱮᱧ ᱨᱮ ᱠᱮᱢᱤᱭᱚ ᱯᱟᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ, ᱚᱱᱟ ᱥᱮᱨᱢᱟ ᱜᱮ ᱱᱤᱣ ᱭᱚᱨᱠ (New York) ᱯᱷᱤᱞ ᱨᱮᱦᱚᱸ ᱧᱮᱞ ᱧᱟᱢ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱒᱐᱑᱐ ᱥᱟᱹᱦᱤᱛ ᱨᱮ ᱯᱤᱯᱞᱤ ᱞᱟᱭᱤᱵᱽ ᱯᱷᱤᱞᱢ ᱨᱮ ᱢᱤᱫ ᱰᱚᱜᱚᱨᱤᱭᱟᱹ (journalist) ᱯᱟᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱚᱱᱟ ᱦᱚᱛᱮᱛᱮ ᱢᱤᱫ ᱥᱚᱨᱮᱥ ᱵᱟᱰᱚᱦᱤ ᱞᱮᱠᱟᱛᱮ ᱠᱚ ᱪᱤᱱᱦᱟᱹᱣ ᱤᱫᱤ ᱠᱮᱫᱮᱭᱟ ᱾Won't do second lead anymore: Nawazuddin Siddiqui  CNN-IBN, 18 March 2012. ᱒᱐᱑᱒ ᱥᱟᱹᱦᱤᱛ ᱨᱮ ᱯᱨᱚᱥᱟᱱᱛ ᱵᱷᱟᱨᱜᱚᱵᱽ ᱟᱜ ᱯᱟᱛᱟᱝ ᱺ ᱫᱤ ᱠᱟᱭᱤᱴ (Patang : The Kite), ᱡᱟᱦᱟᱸ ᱫᱚ "ᱵᱚᱨᱞᱤᱱ ᱡᱮᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱯᱟᱨᱟᱵᱽ (Berlin International Film Festival)" ᱟᱨ "ᱴᱨᱤᱵᱮᱠᱟ ᱯᱷᱤᱞᱢ ᱯᱟᱨᱟᱵᱽ (Tribeca Film Festival)" ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ ᱟᱨ ᱱᱚᱶᱟ ᱯᱷᱤᱞᱢ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱥᱟᱨᱦᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱯᱷᱤᱞᱢ ᱯᱟᱹᱨᱩᱠᱷᱤᱭᱟᱹ ᱨᱚᱜᱚᱨ ᱮᱵᱚᱨᱴ (Roger Ebert)  ᱴᱷᱮᱱ ᱠᱷᱚᱱ ᱾ 

ᱚᱱᱟ ᱛᱟᱭᱚᱢ  ᱒᱐᱑᱒ ᱥᱟᱹᱦᱤᱛ ᱨᱮ ᱠᱟᱦᱟᱱᱤ (Kahaani) ᱯᱷᱤᱞᱢ ᱨᱮ ᱤᱱᱴᱮᱞᱤᱡᱮᱱᱥ ᱚᱯᱷᱤᱥᱟᱨ ᱞᱮᱠᱟᱛᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱚᱱᱩᱨᱟᱜᱽ ᱠᱚᱥᱭᱚᱯ ᱟᱜ ᱜᱮᱝᱥ ᱚᱯᱷ ᱣᱟᱥᱤᱯᱩᱨ (Gangs of Wasseypur) ᱦᱚᱸ ᱟᱡᱟᱜ ᱧᱩᱛᱩᱢ ᱮ ᱨᱟᱠᱟᱵ ᱞᱮᱫ ᱛᱟᱦᱮᱸᱫ ᱾ ᱚᱥᱤᱢ ᱟᱦᱞᱩᱣᱟᱞᱤᱭᱟ ᱟᱜ ᱢᱤᱥ ᱞᱚᱵᱽᱞᱤ (Miss Lovely) ᱯᱷᱤᱞᱢ ᱨᱮ ᱯᱩᱭᱞᱩ ᱫᱷᱟᱣ ᱢᱤᱫ ᱥᱟᱫᱷᱟᱨᱚᱱ ᱯᱟᱴ ᱮ ᱠᱚᱨᱟᱣ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ "᱒᱐᱑᱒ ᱠᱮᱱᱥ ᱯᱷᱤᱞᱢ ᱯᱟᱨᱟᱵᱽ (2012 Cannes Film Festival) ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱜᱮᱝᱥ ᱚᱯᱷ ᱣᱟᱥᱤᱯᱩᱨ - ᱒ ᱨᱮᱦᱚᱸ ᱵᱷᱟᱹᱜᱤ ᱜᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱒᱐᱑᱓ ᱥᱟᱹᱦᱤᱛ ᱨᱮ ᱢᱤᱫ ᱵᱚᱛᱚᱨᱟᱱ ᱯᱷᱤᱞᱢ  ᱟᱛᱢᱟ (Aatma) ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱥᱟᱶᱛᱮ ᱚᱢᱤᱨ ᱠᱷᱟᱱ ᱟᱜ ᱛᱟᱞᱟᱥ ᱟᱨ ᱥᱟᱞᱢᱟᱱ ᱠᱷᱟᱱ ᱟᱜ ᱠᱤᱠ ᱯᱷᱤᱞᱢ ᱨᱮᱦᱚᱸᱭ ᱧᱮᱞ ᱞᱮᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ